1. Ҡарағыҙсы, нимә булған:

Булат бейей, шатлана;

Нисек инде бейемәҫкә,

Уҡыу йылы башлана!

1. Ҡыңғырау шылтыраны,

Беҙ ултырҙыҡ дәрескә.

Китап, дәфтәрҙәр әҙер,

Тотонабыҙ беҙ эшкә.

1. Бүлмә тып – тын, дәрес бара.

Яңы тема бик ҡыҙыҡ.

Уҡытыусы һөйләгәнде

Беҙ тыңлайбыҙ йотлоғоп.

1. Башланып китте дәрес,

Беҙ матур ултырабыҙ.

«4» - ле, «5»- ле билдәләрен

Көн һайын арттырабыҙ.

1. Һаумыһығыҙ , балалар!

Хәйерле көн һеҙгә!

Зиһен һәм тел асҡыстары

Теләйем һәммәгеҙгә.

1. Һаумыһығыҙ, һаумы әле,

Ниндәй йылы һүҙ икән.

Күңелдәрҙе иретерлек,

Һәр кемгә лә үҙ икән.

1. Туған телем – башҡорт теле,

Яратам һине, телем.

Рәхмәт һиңә, һинең аша

Мин алам яҡшы белем.

1. Һаумыһығыҙ , балалар,- тип

Үҙ телемдә өндәшәм.

Телемдең бар нескәлеген

Һәр дәрестә өләшәм.

1. Һәр көн һеҙҙе сәләмләйем

Һөйөклө туған телдә.

Туған телһеҙ, тыуған ерһеҙ

Йәшәй алмай бер кем дә.

10. Хәйерле көн теләп, ҡояш ҡалҡа,

Уяналар ауыл, ҡалалар.

Үҙ телемдә һеҙҙе сәләмләйем:

Хәйерле көн һеҙгә, балалар!

11.Йылы һүҙҙән тыуған шатлыҡ

Көнө буйына етә.

Изге көн теләп, өндәшәм:

Балалар, хәйерле иртә!

12. - Һаумыһығыҙ , дуҫтарым!

Матур үтһен көнөгөҙ!

Изге булһын юлығыҙ,

Тыныс булһын күгебеҙ!

13. Хәйерле көн теләп, ҡаршылайыҡ

Тыуыр таңды, килер көндәрҙе.

Именлектәр менән йәшәйек,

Гүзәллеккә күмеп тыуған ерҙе.

14. Бөгөн беҙҙә - «туған тел»,

Яратам һине, телем.

Рәхмәт Һиңә! Һинең аша

Алам мин яҡшы белем.

15. - Һаумыһығыҙ , - тиеп өндәшәйем,

Сәләмләү бит шулай башлана.

Сәләм алып, сәләм биреү менән,

Сит менән дә туған булаһың.

Йыраҡ араларҙы яҡынайта

Эй, халҡымдың матур йолаһы!

16. Хәйерле иртә, алһыу таңдар,

Хәйерле иртә,зәңгәр һыуҙар!

Хәйерле иртә, зифа талдар,

Хәйерле иртә, барлыҡ дуҫтар!

Хәйерле иртә, наҙлы елем,

Хәйерле иртә,тыуған ерем!

17. Хәйерле көн теләп, ҡаршылайыҡ

Тыуыр таңды, килер көндәрҙе.

Именлектәр менән йәшәйек,

Гүзәллеккә күмеп тыуған ерҙе.